CELEX: 62012CA0370
Language: fi
Date: 2012-11-27 00:00:00
Title: Asia C-370/12: Unionin tuomioistuimen tuomio (täysistunto) 27.11.2012 (Supreme Courtin (Irlanti) esittämä ennakkoratkaisupyyntö) — Thomas Pringle v. Government of Ireland, Ireland ja Attorney General (Niitä jäsenvaltioita koskeva vakausmekanismi, joiden rahayksikkö on euro — Päätös 2011/199/EU — SEUT 136 artiklan muuttaminen — Pätevyys — SEU 48 artiklan 6 kohta — Yksinkertaistettu tarkistusmenettely — EVM-sopimus — Talous- ja rahapolitiikka — Jäsenvaltioiden toimivalta)

26.1.2013   
            
            
               FI
            
            
               Euroopan unionin virallinen lehti
            
            
               C 26/15
            
         Unionin tuomioistuimen tuomio (täysistunto) 27.11.2012 (Supreme Courtin (Irlanti) esittämä ennakkoratkaisupyyntö) — Thomas Pringle v. Government of Ireland, Ireland ja Attorney General
   (Asia C-370/12) (1)
   
   (Niitä jäsenvaltioita koskeva vakausmekanismi, joiden rahayksikkö on euro - Päätös 2011/199/EU - SEUT 136 artiklan muuttaminen - Pätevyys - SEU 48 artiklan 6 kohta - Yksinkertaistettu tarkistusmenettely - EVM-sopimus - Talous- ja rahapolitiikka - Jäsenvaltioiden toimivalta)
   2013/C 26/27
   Oikeudenkäyntikieli: englanti
   
      Ennakkoratkaisua pyytänyt tuomioistuin
   
   Supreme Court
   
      Pääasian asianosaiset
   
   
      Valittaja: Thomas Pringle
   
      Vastapuolet: Government of Ireland, Ireland ja Attorney General
   
      Oikeudenkäynnin kohde
   
   Ennakkoratkaisupyyntö — Supreme Court — Euroopan unionin toiminnasta tehdyn sopimuksen 136 artiklan muuttamisesta niitä jäsenvaltioita koskevaa vakausmekanismia varten, joiden rahayksikkö on euro, 25.3.2001 annetun Eurooppa-neuvoston päätöksen 2011/199/EU (EUVL L 91, s. 1) pätevyys — Unionin toimivalta — Euroalueeseen kuuluvan jäsenvaltion oikeus tehdä Euroopan vakausmekanismin perustamista koskevan sopimuksen kaltainen kansainvälinen sopimus
   
      Tuomiolauselma
   
   
               1)
            
            
               Ensimmäisen kysymyksen tarkastelussa ei ole tullut esille mitään sellaisia seikkoja, jotka vaikuttaisivat Euroopan unionin toiminnasta tehdyn sopimuksen 136 artiklan muuttamisesta niitä jäsenvaltioita koskevaa vakausmekanismia varten, joiden rahayksikkö on euro, 25.3.2011 annetun Eurooppa-neuvoston päätöksen 2011/199/EU pätevyyteen.
            
         
               2)
            
            
               SEU 4 artiklan 3 kohta, SEU 13 artikla, SEUT 2 artiklan 3 kohta, SEUT 3 artiklan 1 kohdan c alakohta ja 2 kohta, SEUT 119–SEUT 123 artikla ja SEUT 125–SEUT 127 artikla sekä tehokasta oikeussuojaa koskeva yleinen periaate eivät ole esteenä sille, että jäsenvaltiot, joiden rahayksikkö on euro, tekevät Belgian kuningaskunnan, Saksan liittotasavallan, Viron tasavallan, Irlannin, Helleenien tasavallan, Espanjan kuningaskunnan, Ranskan tasavallan, Italian tasavallan, Kyproksen tasavallan, Luxemburgin suurherttuakunnan, Maltan, Alankomaiden kuningaskunnan, Itävallan tasavallan, Portugalin tasavallan, Slovenian tasavallan, Slovakian tasavallan ja Suomen tasavallan välillä Euroopan vakausmekanismin perustamisesta Brysselissä 2.2.2012 tehdyn sopimuksen kaltaisen sopimuksen, eivätkä sille, että kyseiset jäsenvaltiot ratifioivat kyseisen sopimuksen.
            
         
               3)
            
            
               Jäsenvaltion oikeus tehdä ja ratifioida kyseinen sopimus ei edellytä päätöksen 2011/199 voimaantuloa.
            
         
      (1)  EUVL C 303, 6.10.2012.